stanford-oval/wikipedia huggingface dataset:
קרסנויארסק
ספורט

חברת ההתעמלות הראשונה בעיר הוקמה בשנת 1911 בשם "סוקול". באוגוסט 1912 נערכו לראשונה תחרויות כדורגל.
בקרסנויארסק ישנם שלושה היכלי ספורט, 15 אצטדיונים, 11 בריכות שחייה, 208 אולמות ספורט ו-46 מתקני החלקה על הקרח.
בשנים 1985 ו-1986 נערכו בעיר משחקי החורף של הספרטקיאדה הסובייטית. בשנת 1996 נערכה אליפות העולם בספידוויי ואליפות העולם בשחמט בשנים 2003 ו-2007.
העיר מארחת את שלב המוקדמות לטורניר תחרויות הריקודים הסלוניים "מדורות העיר הגדולה", שנחשב לאירוע היחיד מסוגו באורל.
בנובמבר 2013 העיר אירחה את אליפות העולם בבאולינג.
בשנת 2019 אירחה את משחקי אוניברסיאדת החורף. בינואר 2012 הוכרזה על כך רשמית
העיר נחשבת באופן לא רשמי לבירה הרוסית של הרוגבי. בעיר ישנם שני מועדוני רוגבי מקצועניים המתמודדים בליגת העל הרוסית ברוגבי: קרסני יאר ויניסיי-STM, כשכל אחת מהן זכתה מספר פעמים באליפות הלאומית. הנבחרת הרוסית עורכת לא פעם את משחקי הבית שלה בעיר. בעונת 2013 האלופה וסגנית ליגת הרוגבי הפדרלית היו קבוצות רוגבי מקרסנויארסק.
קבוצת הבנדי המקומית "יניסיי" זכתה באליפות רוסיה בבנדי ובאליפות הסובייטית גם יחד 14 פעמים (1980 - 1989, 1991, 2001, 2014, 2015, 2016), ושלוש פעמים זכתה בגביע העולמי בבנדי (1982, 1984, 2011). בתחום ההוקי קרח ישנה קבוצה חובבנית.
מתקני הספורט המרכזיים והגדולים בעיר הם: האצטדיון המרכזי (בעיצוב האדריכל ו. אורחוב) — האצטדיון הגדול ביותר בהרי אורל ואצטדיונים כדוגמת:, אצטדיון ייניסיי, אצטדיון אוונגרד, אצטדיון קרסני יאר היכל הספורט איוואן יאריגין, היכל הקרח ארנה סבר, אקדמיה לביאתלון מתקני החלקה על הקרח וכביש למרוצים ואחרים.]
האצטדיון המרכזי של קרסנויארסק. נחנך בשנת 1967
היכל איוואן יאריגין. נחנך ב-1982
היכל ארנה סבר. נחנך ב-2011
מועדוני ספורט מקצועניים בעיר:
| מועדון | תחום ספורט | אצטדיון / אולם |
| --- | --- | --- |

| קרסני יאר | רוגבי | "קרסני יאר" |

| יניסיי-STM | רוגבי | "אוונגרד" |

| יניסיי | כדורגל | האצטדיון המרכזי |

| יניסיי | כדורסל | היכל איוואן יאריגין |

| יניסיי | כדורעף | בית הספורט מיכאיל דבורקין |

| יניסיי | בנדי | אצטדיון יניסיי |

| סוקול | הוקי קרח | ארנה סבר |
אוכלוסייה

מספר התושבים לפי מפקדי האוכלוסין:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| 1897 | 26,600 | 1962 | 465,000 | 1982 | 833,000 | 2000 | 875,500 |
| 1923 | 60,400 | 1967 | 576,000 | 1986 | 885,000 | 2001 | 875,900 |
| 1926 | 72,200 | 1970 | 648,000 | 1989 | 912,600 | 2002 | 909,341 |
| 1939 | 190,000 | 1973 | 707,000 | 1992 | 925,000 | 2005 | 917,200 |
| 1956 | 328,000 | 1976 | 758,000 | 1996 | 871,100 | 2017 | 1,082,933 |
| 1959 | 412,000 | 1979 | 796,300 | 1998 | 875,300 |  |  |
יהודים

הקהילה היהודית בעיר נוסדה בשנת 1822. ב-5 בפברואר 1891 נוסדה בעיר קהילת גמילות חסדים של אלכסנדרובסק. ב-7 במאי 1916 התרחש בעיר פוגרום נגד היהודים. במקום פועל שליח חב"ד בית כנסת גן ילדים מקווה טהרה ועוד.
ערים תאומות

מונגוליה אולן בטור, מונגוליה
רדאמס

רדאמס (ערבית: غدامس; תעתיק מדויק: ע'דאמס) היא עיר ונווה מדבר במערב לוב, סמוך לגבולה עם אלג'יריה ותוניסיה, והיא שוכנת כ-550 ק"מ דרומית-מערבית לבירה טריפולי. בעיר התגוררו לפי הערכה כ-16,000 ברברים סונים בשנת 2003, אך גם נוודים בני הטוארג נוהגים לפקוד אותה. תושבי העיר מדברים בניב ברברי ארכאי שלו אוצר מילים נרחב משלו ומערכת צלילים ייחודית. נראה כי בעיר רווחו בעבר מספר ניבים שונים בהתאם לשייכות השבטית. חלקה העתיק של העיר, אשר זכה לכינוי "פנינת המדבר", מוכרז על ידי ארגון אונסק"ו כאתר מורשת עולמית מאז שנת 1986.
מראה ברדאמס
היסטוריה

העיר קמה על שרידיה של העיר הברברית הקדומה קידמה (Cydamae) או קידמוס (Cydamus), אשר הייתה לבת בריתה של האימפריה הרומית בשנת 19 לפנה"ס, אך באתר לא נותרו בתים מהתקופה הברברית הפרהיסטורית או מהתקופה הרומית. במאה ה-6 ולאחר שמיסיונרים ביזנטים התיישבו במקום, הייתה העיר למקום מושבו של בישוף. במאה ה-7 נכבשה רדאמס בידי הערבים והאוכלוסייה התאסלמה. בין המאה ה-8 והמאה ה-10 השתייכה האוכלוסייה לכת האיבאדיה.
העיר תפקדה באופן עצמאי למדי ועד למאה ה-19 הייתה אתר חשוב לאורך דרכי המסחר שחצו את הסהרה. אף שכיבוש לוב בידי האימפריה האיטלקית החל ב-1911 רק שנתיים לאחר מכן החלו האיטלקים להתקדם אל פנים הארץ, ורק בשנת 1924 התבסס השלטון האיטלקי בעיר. ב-1943, במהלך מלחמת העולם השנייה, נכבשה רדאמס בידי צבא צרפת החופשית במהלך מסע צבא צרפת החופשית בפזאן בשנת 1943, והייתה לחלק מלוב העצמאית בשנת 1956. בשנות ה-70 של המאה ה-20 החלו בתי העיר להתפשט אל מחוץ לחומותיה, בעיקר לכיוון דרום ודרום-מערב.
האתר

העיר העתיקה בנויה כעיגול שקוטרו כ-1,750 מטר. קירות הבתים החיצוניים משמשים גם כחומותיה החיצוניות של העיר כולה. העיר העתיקה חולקה לשבעה רבעים, שכל אחד מהם שימש את אחד משבעת השבטים הברברים שהתגוררו בעיר. שבטים אלה השתייכו לשתי קבוצות עיקריות - איית ואליד ואיית וזיטן, ובכל רובע הייתה רחבה ציבורית ששימשה לעריכת פסטיבלים ואירועים.
בתי העיר הם בעלי שתי קומות לפחות, ורחובותיה הם למעשה ארקדות ארוכות המשמשות כמעברים מקורים ומוגנים מפני החום ופגעי מזג האוויר. הגישה לבתים היא מארקדות אלה, ולעיתים שקועה קומת הקרקע מתחת למפלס הרחוב. בקומה הקרקע של הבתים נמצאים אזורי אחסון ומגורים וגרם מדרגות מוביל אל הקומה השנייה, שבה אזור מגורים נוסף. בקומה השנייה מרפסות המאפשרות גם הן תנועה בין הבתים, ולמעשה ישנם בעיר שני מפלסי תנועה - התחתון מקורה והעליון תחת כיפת השמיים. מאפיין ייחודי של שני מפלסים אלה הוא שבאופן מסורתי השתמשו גברים במפלס התחתון, בעוד שהעליון היה שמור לנשים.
בית מסורתי בעיר
קרל פרידריך צלטר

| --- | --- |

 לידה:  11 בדצמבר 1758 ברלין, ממלכת פרוסיה 
 פטירה:  15 במאי 1832 (בגיל 73) ברלין, ממלכת פרוסיה 
 מקום קבורה:  Sophienkirche 
 מוקד פעילות:  ממלכת פרוסיה 
 סוגה:  מוזיקה קלאסית 
 שפה מועדפת:  גרמנית 
 בן או בת זוג:  Julie Pappritz (1796–?) 
 
קרל פרידריך צלטר (בגרמנית: Carl Friedrich Zelter;‏ 11 בדצמבר 1758 – 15 במאי 1832) היה מלחין, מנצח ומורה גרמני.
ביוגרפיה

צלטר נולד בברלין והכשיר עצמו להיות בנאי כמו אביו, אך כישרונו המוזיקלי התבלט. הוא למד הלחנה אצל קרל פרידריך כריסטיאן פאש והשתלב בסגל ה"אקדמיה לזמרה" (Singakademie) שלו בברלין בשנת 1791. עם מותו של פאש בשנת 1800, התמנה צלטר למנהל האקדמיה.כמו כן ייסד ב-1808 תזמורת לליווי האקדמיה לזמרה, שנקראה Ripienschule. בשנה שלאחריה התמנה לחבר בסגל המורים של האקדמיה המלכותית לאמנויות בברלין והקים את מקהלת ה"לידרטאפל", בשבילה חיבר מוזיקה כוראלית. בשנת 1822 ייסד את המכון המלכותי למוזיקה כנסייתית.
צלטר התיידד עם יוהאן וולפגנג פון גתה, ובין יצירותיו מוזיקה שכתב לשירים של גתה. במהלך הקריירה שלו חיבר כמאתיים לידר וגם קנטטות, קונצ'רטו לוויולה (שבוצע כבר ב-1779) ומוזיקה לפסנתר.
בין תלמידיו של צלטר (בתקופות שונות) היו פליקס מנדלסון, פאני מנדלסון וג'אקומו מאיירבר. פליקס מנדלסון היה אולי תלמידו הנבחר של צלטר, שהתפעל במכתב לגתה מכשרונותיו של תלמידו בן ה-12. צלטר הנחיל למנדלסון את אהבתו העזה למוזיקה של באך, אהבה שהמריצה את מנדלסון להשקיע מאמצים רבים בהשבתו לחיים של המתאוס פסיון של באך, באקדמיה לזמרה בחסותו של צלטר. ביצוע מחודש זה הביא להערכה מחודשת ולהחייאה של יצירות באך, שעד אז נשכחו ברובן הגדול וההתייחסות אליהן הייתה כאל דבר שאבד עליו הכלח. לאחר מות צלטר קיווה מנדלסון להחליפו בתפקיד מנהל האקדמיה לזמרה, אבל המשרה נמסרה לקרל פרידריך רונגנהאגן.
צלטר נשא לאישה את יוליה ראפריץ בשנת 1798, שנה לאחר מות אשתו הראשונה, סופיה אלאונורה פלריקה. יוליה הייתה זמרת ידועת-שם באופרה של ברלין.
צלטר קבור בכנסיית סופיה בברלין.
צלטר חיבר ביוגרפיה של פאש, שיצאה לאור ב-1801.
האזנה ליצירותיו

שיר של קרל פרידריך צלטר, סרטון  באתר יוטיוב
שיר של קרל פרידריך צלטר, סרטון  באתר יוטיוב
לקריאה נוספת

Garratt, James (2002). Google books|tiVZrz5g5lkC|Palestrina and the German Romantic Imagination: Interpreting Historicism in Nineteenth-century Music. Cambridge University Press. ISBN 0521807379.
Greene, David Mason (1985). Google books|m3S7PIxe0mwC|Greene's Biographical Encyclopedia of Composers. Reproducing Piano Roll Foundation. ISBN 0385142781.
Grove, George; Fuller-Maitland, John Alexander, ed. Google books|3Qw6AAAAIAAJ|Grove's Dictionary of Music and Musicians. MacMillan Company. Edition of 1910. Volume V.
Tillard, Françoise; Naish, Camille (translator) (1996). Google books|Oou_mpLaf6YC|Fanny Mendelssohn. Hal Leonard. ISBN 0931340969.
Zelter, Carl Friedrich (1801). Karl Friedrich Christian Fasch : Mit 1 Bildn (בגרמנית). Berlin: Unger. OCLC 247485927.
גאראט, ג'יימס (2002), "פלסטרינה והדמיון הגרמני הרומנטי: פרשנות היסטורית במוזיקה של המאה ה-19. הוצאת אוניברסיטת קיימברידג'.
גרין, דייוויד מייסון (1985). אנציקלופדיה ביוגרפית של מלחינים.
גרוב, ג'ורג'; פולר-מייטלנד, ג'ון אלכסנדר, עורכים. מילון גרוב למוזיקה ומוזיקים, מקמילן, מהדורת 1910, כרך חמישי.
טילאר, פרנסואה; נייש, קאמיל (מתרגמת) (1996). פאני מנדלסון. האל ליאונרד.
הערות שוליים

↑  Grove/Fuller-Maitland, 1910. The Zelter entry takes up parts of pages 593-595 of Volume V.
↑  Garratt 2002, page 62.
↑  Greene 1985, p. 418
↑  Garratt 2002, p. 92 and elsewhere
↑  Tillard 1996, p. 54 et seq.
| --- | --- |
בקרת זהויות :  NLI: 987007270125905171  PLWABN: 9810624909305606  BIBSYS: 1025346  BnF: cb139014087 (data)  CiNii: DA02018379  GND: 118636421  ICCU: UFIV053430  ISNI: 0000 0001 1932 9429  LCCN: n82208007  LNB: 000037700  MusicBrainz: 86a3cf3a-ce86-4933-8a71-36cad3afdc40  NKC: xx0032023  NLK: KAC201912987  NTA: 074891723  RERO: 02-A003997387  SELIBR: 214172  SNAC: w6m90hxt  SUDOC: 033087911  VcBA: 495/273055  VIAF: 24686498   WorldCat (עם VIAF): 24686498
רוברט באקלי

| --- | --- |

באקלי, 2015
 לידה:  2 במאי 1981 (בן 43) קלרמונט, ארצות הברית 
 מדינה:  ארצות הברית 
 תקופת הפעילות:  מ-2006
 מקום לימודים:  אוניברסיטת קליפורניה בסן דייגו 
 מספר צאצאים:  2
 פרופיל ב-IMDb
 
רוברט ארל באקלי (באנגלית: Robert Earl Buckley; נולד ב-2 במאי 1981) הוא שחקן אמריקאי, הידוע בתפקידיו בתור קירבי אטווד בסדרת הדרמה-קומית "ליפסטיק ג'ונגל" (אנ') (2008–2009), בתור קליי אוונס בדרמת הנעורים "מגרש ביתי" (2009–2012), בתור בריאן לאונרד בסדרת הדרמה העל טבעית "666 פארק אבניו" (אנ') (2012–2013), בתור מייג'ור ליליוויט בסדרת האימה "איי זומבי" (2015–2019) ובשל הופעתו בתור אוון קינקייד בסדרת הדרמה של ערוץ הולמרק "חופי צ'סאפיק" (אנ') (2021–2022).
ביוגרפיה

באקלי נולד וגדל בעיר הפרברית קלרמונט (אנ') שבמזרח מחוז לוס אנג'לס, קליפורניה.
הוא קיבל תואר ראשון בכלכלה מאוניברסיטת קליפורניה בסן דייגו, וסיים את לימודיו בשנת 2003. כסטודנט במכללה הופיע באקלי כמתמודד בשעשועון בהנחייתו של בוב ברקר "The Price Is Right". לאחר שעבד במשך כשנה וחצי כיועץ כלכלי, הוא חזר ללוס אנג'לס כדי להמשיך בקריירת המשחק.
קריירה

בשנת 2006 הופיע באקלי בבכורה בסדרת הטלוויזיה "בית האופנה" בתפקיד מייקל באואר. באקלי ערך אז את הופעת הבכורה שלו בסרט האימה "When a Killer Calls", שעלה למסכים בפברואר 2006.
לאחר מכן בנת 2007, הצטרף לצוות השחקנים של טלנובלה נוספת בתפקיד מתיו ווייקפילד בסדרה "American Heiress". עוד בשנת 2007, שיחק בתפקיד אורח בפרק של הסדרה "הלוחשת לרוחות".
בשנים 2008–2009, גילם את דמותו של קירבי אטווד בסדרת הדרמה הקומית של NBC "ליפסטיק ג'ונגל" (אנ').
בשנת 2008 שיחק את מדריך הגלישה קייל המילטון בסרט הטלוויזיה, "Flirting with Forty" לצד הת'ר לוקליר. לאחר מכן הוא השתתף בתפקיד ניק בקומדיית האימה "Killer Movie"', לצד קיילי קווקו, לייטון מיסטר ופול וסלי, שהוקרן לראשונה בפסטיבל הסרטים טרייבקה באפריל 2008. בשנת 2009 פורסם כי באקלי יופיע בקשת אורחים בת שני פרקים בסדרת הדרמה הקומית "Privileged" בתפקיד דייוויד בסר.
ביוני 2009 פורסם כי באקלי ישחק בסדרה "מגרש ביתי". הוא שיחק בתפקיד סוכן הספורט קליי אוונס והוא שיחק בסדרה עד לסיומה באפריל 2012. בפברואר 2010 דווח כי באקלי מתמודד על התפקיד הראשי בסרט קפטן אמריקה של אולפני מארוול, אך החלק בסופו של דבר בתפקיד זכה השחקן כריס אוונס.
בין השנים 2012–2013 שיחק באקלי בסדרת דרמת האימה קצרת הימים "666 פארק אווניו", כשהוא מגלם את המחזאי המתקשה בריאן לאונרד שעובר לבניין רדוף רוחות רעות עם אשתו.
בשנת 2013 הוא לוהק לשני פרקים בעונה השלישית של סדרת הדרמה הקומית "חשיפה לדרום". בשנה שלאחר מכן, הוא השתתף בסדרת הספין-אוף של ורוניקה מארס, "Play It Again, Dick", בהשתתפות ריאן הנסן בתפקיד הראשי. בשנת 2015 הוא החל לככב בתפקיד מייג'ור לילוויט בסדרת האימה "איי זומבי".
ביוני 2016 לוהק באקלי לסדרת האנתולוגיה של הולו, "Dimetion 404", לצד ליאה מישל וג'ואל מקהייל.
בשנת 2021, הצטרף לדמות קבועה בעונה החמישית של סדרת הדרמה "חופי צ'סאפיק" (אנ') מבית ערוץ הולמרק, בדמותו של אוון קינקייד.
חיים אישיים

במאי 2018, לאחר שש שנות זוגיות, התחתן באקלי עם השחקנית ג'ני ווייד (אנ'). בינואר 2022 נולד בנם הבכור. בספטמבר 2023, פרסמו השניים ברשתות החברתיות כי הם מצפים לילד שני.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | When a Killer Calls | מאט |  |
| 2006 | Petrified | הסוכן טאנר |  |
| 2008 | Killer Movie | ניק |  |
| 2011 | The Legend of Hell's Gate: An American Conspiracy | באקס מיטשל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | בית האופנה | מייקל באואר | תפקיד ראשי; 65 פרקים |
| 2007 | American Heiress | מת'יו וויקפילד | 40 פרקים |
| 2007 | הלוחשת לרוחות | ברנדון בישופ | פרק: "Unhappy Medium" |
| 2008–2009 | ליפסטיק ג'ונגל (אנ') | קירבי אטווד | תפקיד ראשי (2 עונות); 20 פרקים |
| 2008 | Flirting with Forty | קייל המילטון | סרט טלוויזיה של Lifetime |
| 2009 | ילדות שמנת (אנ') | דייוויד באסר | 2 פרקים |
| 2009–2012 | מגרש ביתי | קליי אוונס | תפקיד ראשי (עונות 7–9); 57 פרקים |
| 2012–2013 | 666 פארק אבניו (אנ') | בריאן לאונרד | תפקיד ראשי; 13 פרקים |
| 2013–2014 | חשיפה לדרום | פיטר | 2 פרקים |
| 2014 | Play It Again, Dick | גאסטון | תפקיד ראשי; 6 פרקים |
| 2015–2019 | איי זומבי | מייג'ור ליליוויט | תפקיד ראשי (5 עונות): 71 פרקים |
| 2017 | Powerless | דן | פרק: "Emily Dates a Henchman" |
| 2017 | Dimention 404 | אדם | פרק: "Matchmaker" |
| 2018 | The Christmas Contract | ג'ק | סרט טלוויזיה של Lifetime |
| 2020 | Fungeons & Flagons | קרינגטון בירמן | סדרת רשת; 2 פרקים |
| 2020 | Love in Store | דייוויד קראבטרי | סרט טלוויזיה של הולמרק |
| 2020 | The Christmas House | מייק מיטשל | סרט טלוויזיה של הולמרק גם תסריטאי ומפיק בפועל  |
| 2021 | The Christmas House 2: Deck Those Halls | מייק מיטשל | סרט טלוויזיה של הולמרק גם תסריטאי ומפיק בפועל  |
| 2021–2022 | חופי צ'סאפיק (אנ') | אוון קינקייד | תפקיד ראשי (עונות 5–6); 18 פרקים |
הערות שוליים

↑  "We Are Tritons – Robert Buckley '03". University of California, San Diego. נבדק ב-7 במאי 2016. {{cite web}}:  (עזרה)
↑  Abrams, Sean (23 באפריל 2015). "Outfitted: Robert Buckley". Maxim. נבדק ב-7 במאי 2016. {{cite web}}:  (עזרה)
↑  "Fashion House Star Robert Buckley Says That He Is The "Nice Guy"". Soaps.com. 22 בספטמבר 2006. אורכב מ-המקור ב-2018-11-10. נבדק ב-26 בדצמבר 2014. {{cite web}}:  (עזרה)
↑  "Robert Buckley: 'Privileged' Gets a New Hunk". Entertainment Tonight. 24 בפברואר 2009. אורכב מ-המקור ב-27 במרץ 2009. נבדק ב-26 בדצמבר 2014. {{cite web}}:  (עזרה)
↑  Schoels, Kris (18 בינואר 2009). "Q&A With Robert Buckley: New Addition To 'One Tree Hill' & Economics Consultant?". Starpulse.com. נבדק ב-11 במרץ 2013. {{cite web}}:  (עזרה)
↑  De Leon, Kris (14 ביולי 2007). "What Are They Up To? Fashion House's Robert Buckley". BuddyTV. נבדק ב-7 במאי 2016. {{cite web}}:  (עזרה)
↑  Sullivan, Brian Ford (31 ביולי 2007). "The Futon's First Look: "Lipstick Jungle" (NBC)". The Futon Critic. נבדק ב-7 במאי 2016. {{cite web}}:  (עזרה)
↑  Bierly, Mandi (9 בדצמבר 2008). "'Flirting With Forty' is my new favorite Lifetime movie". Entertainment Weekly. נבדק ב-7 במאי 2016. {{cite web}}:  (עזרה)
↑  "Killer Movie – TFF 2008". Tribeca Film Festival. נבדק ב-7 במאי 2016. {{cite web}}:  (עזרה)
↑  Mitovich, Matt (3 בינואר 2009). "Exclusive: Jungle Boy Toy Has "Write Stuff" for Privileged". TV Guide. נבדק ב-7 במאי 2016. {{cite web}}:  (עזרה)
↑  Andreeva, Nellie (10 ביוני 2009). "Robert Buckley joins 'One Tree Hill'". The Hollywood Reporter. נבדק ב-7 במאי 2016. {{cite web}}:  (עזרה)
↑  Ford, Rebecca (11 בינואר 2012). "'One Tree Hill's' Final Season 'Will Be Dark,' Says Creator Mark Schwahn". The Hollywood Reporter. נבדק ב-7 במאי 2016. {{cite web}}:  (עזרה)
↑  Mason, Ian (21 בפברואר 2010). "Robert Buckley linked to 'Captain America'". דיגיטל ספיי. נבדק ב-7 במאי 2016. {{cite web}}:  (עזרה)
↑  Goldberg, Lesley (7 במרץ 2012). "'The Finder's' Mercedes Masohn, 'One Tree Hill's' Robert Buckley Join ABC's '666 Park Ave' Pilot". The Hollywood Reporter. נבדק ב-26 בדצמבר 2014. {{cite web}}:  (עזרה)
↑  Gelman, Vlada (22 באוגוסט 2013). "Hart of Dixie Casts One Tree Hill's Robert Buckley – Will He Charm a Bluebell Resident?". TVLine. נבדק ב-7 במאי 2016. {{cite web}}:  (עזרה)
↑  Holman, Jordyn (12 באוגוסט 2014). "'Veronica Mars': Cast, Date Announced for Web Spinoff". The Hollywood Reporter. נבדק ב-7 במאי 2016. {{cite web}}:  (עזרה)
↑  Goldberg, Lesley (8 ביוני 2016). "Lea Michele, Robert Buckley to Star in Hulu Anthology 'Dimension 404'". The Hollywood Reporter. {{cite web}}:  (עזרה)
↑  Swertlow, Meg (8 במאי 2018). "Surprise! iZombie's Robert Buckley Marries Jenny Wade". E! News. {{cite web}}:  (עזרה)
| --- | --- |
בקרת זהויות :  BNE: XX5240382  LCCN: no2018071639  VIAF: 261432021   WorldCat (עם VIAF): 261432021
רוזי ורטהיים

| --- | --- |

 לידה:  19 בפברואר 1888 אמסטרדם, הולנד 
 פטירה:  27 במאי 1949 (בגיל 61) Laren, הולנד 
 שם לידה:  Rosalie Marie Wertheim 
 מקום קבורה:  וסטרפלד 
 מוקד פעילות:  ממלכת ארצות השפלה 
 כלי נגינה:  פסנתר 
 
רוזי ורטהיים (בהולנדית: Rosy Wertheim;‏ 19 בפברואר 1888 – 27 במאי 1949) הייתה פסנתרנית, מורה למוזיקה ומלחינה יהודייה הולנדית.
ביוגרפיה

רוזאלי מארי ורטהיים נולדה באמסטרדם, הולנד להורים ג'ון ואדריאנה רוזה גוסטאף ורטהיים אנטהובן. אביה היה בנקאי, ורוזאלי למדה בפנימייה צרפתית בניאולי, שם למדה לנגן על פסנתר. היא למדה פסנתר אצל המורים אולפרט שולץ ועם ברנרד צווירס וסם דרזדן. בשנת 1921 ניגשה לבחינה ממלכתית בפסנתר וסיימה את לימודיה.
בין השנים 1921 ל-1929 לימדה ב"ליסאום למוזיקה באמסטרדם", חיברה שירים ויצירות למקהלה, וניצחה על מקהלות ילדים ונשים. בשנת 1929 עברה ורטהיים לפריז, צרפת, שם התגוררה שש שנים, והלחינה מוזיקה וכתבה עבור עיתון ההולנדי, Het Volk על סצנת המוזיקה הפריזאית, תוך שהיא לומדת קומפוזיציה אצל המלחין לואי אוברט. בשנת 1935 עברה לווינה, אוסטריה, שם למדה קונטרפונט אצל קרל וייגל. בשנת 1936 נסעה לעיר ניו יורק להרצות ולהופיע עם יצירותיה.
בשנת 1937, כשנתיים לפני תחילת מלחמת העולם השנייה, חזרה לאמסטרדם. במהלך הכיבוש הנאצי ושואת יהודי הולנד, העבירה ורטהיים קונצרטים סודיים במרתף, בו ניגנה מוזיקה של מלחינים יהודים שהיו אסורים להשמעה. לאחר ספטמבר 1942 היא הסתתרה והצליחה להימלט מאימת הגירוש.
לאחר המלחמה והשואה לימדה ורטהיים בבית הספר למוזיקה בלארן (אנ'), אך חלתה במחלה קשה ונפטרה ב-27 במאי 1949 בלארן, הולנד.
יצירות

ורטהיים חיברה למעלה מתשעים יצירות, והלחנים שלה תוארו כ"עליזות, נאו-קלאסיות ולעיתים שובבות".
יצירות > יצירות מובחרות

יצירה בשלושה חלקים לחלילית ופסנתר, 1939
שלושה שאנסונים לסופרן, חליל ונבל, 1939
סונטת צ'לו (בסביבות 1921)
קונצ'רטו לתזמורת פסנתרבית (1940)
דיברטימנטו לתזמורת קאמרית (ללא תאריך)
יצירה לחליל, קלרינט ובסון (ללא תאריך)
Quatuor à cordes (ללא תאריך)
הערות שוליים

↑  "Rosalie Marie Wertheim". אורכב מ-המקור ב-11 ביולי 2010. נבדק ב-28 בספטמבר 2010. {{cite web}}:  (עזרה)
↑  Sadie, Julie Anne; Samuel, Rhian (1994). The Norton/Grove dictionary of women composers (Digitized online by GoogleBooks). ISBN 9780393034875. נבדק ב-4 באוקטובר 2010. {{cite book}}:  (עזרה)
↑  De Graaf, Melissa. "Rosy Wertheim (1888–1949)" (PDF). אורכב מ-המקור (PDF) ב-15 בפברואר 2010. נבדק ב-28 בספטמבר 2010. {{cite web}}:  (עזרה)
| --- | --- |
בקרת זהויות :  NLI: 987007312219005171  BPN: 26530870  GND: 174029950  ICCU: DDSV126833  ISNI: 0000 0000 7738 6627  LCCN: n96042942  MusicBrainz: fb0a04a7-b9de-46b1-b03d-29a7111935ee  NTA: 073726753  VIAF: 38638439   WorldCat (עם VIAF): 38638439
רומאו פליקיארי

רומאו פליקיארי (בפורטוגזית: Romeu Pellicciari;‏ 26 במרץ 1911 – 15 ביולי 1971) היה כדורגלן ברזילאי, ששיחק בעמדת החלוץ.
ביוגרפיה

רומאו, כדורגלן ברזילאי-איטלקי, נולד ב-26 במרץ 1911 בג'ונדיאי שבברזיל. בתחילת הקריירה שיחק בקבוצות חובבניות עד שעבר לפלמיירס ב-1930. הוא זכה עימה ב-3 תוארי אליפות סאו פאולו וקיבע את מעמדו כאגדה במועדון כאשר כבש רביעייה בניצחון 0–8 על היריבה העירונית קורינתיאנס. ב-1935 עבר רומאו לפלומיננסה עימה זכה בקמפיונאטו קיורקה חמש פעמים. למרות שקיבל הצעות ממועדונים אירופיים הוא נשאר נאמן לה. ב-1942 חזר רומאו לפלמיירס וזכה שוב פעם בתואר הליגה האזורית.
במדי נבחרת ברזיל השתתף במונדיאל 1938 שנערך בצרפת שם כבש שלושה שערים ב-4 משחקים. הוא כבש בניצחון 5–6 על פולין בשמינית הגמר, משחק הזכור בעיקר כמשחק בו חברו לנבחרת, לאונידאס, כבש שלושער ומיד אחריו ארנסט וילימובסקי הפולני כבש רביעייה. בחצי הגמר כבש נגד איטליה, דבר שלא מנע את הפסדה 2–1. במשחק על המקום השלישי כבש נגד שוודיה ונבחרתו סיימה במקום השלישי בסיום הטורניר.
קרמנד

קרמנד (בהונגרית: Körmend) היא עיירה השוכנת על חוף נהר הראבה במחוז ואש, מקום מושבו של נפת קרמנד, היא זירת אירועים היסטוריים משמעותיים. היישוב גובל בכביש המהיר M80 ובכביש הראשי 86, מה שהופך אותו למרכז תחבורה חשוב. מבחינה גאוגרפית הוא מהווה חלק מאזור הגבול המערבי של הונגריה, ובתוכו מישור ואש-שופרון, מישור המדורגים של נהר הראבה.
מיקום

היישוב ממוקם בעמק הראבה, על הגדה השמאלית של הנהר, ליד שפך נחל הפינקה שמגיע מהאלפים האוסטריים. זהו צומת תנועה חשוב בסמוך לגבול המערבי של הונגריה (לאוסטריה ולסלובניה).
היישובים השכנים: Rádóckölked מצפון, Magyarszecsőd מצפון-מזרח, Molnaszecsőd ו-Döröske ממזרח, Szarvaskend, Nagymizdó ו-Katafa מדרום מזרח, Nádasd מדרום, Halogy ו-Csákánydoros ממערב ו-Maglószecsőd ו-Döröske Harasztifalu מצפון מערב.
מיקום > נגישות

כביש ראשי 8 עובר בעיר בכיוון מזרח-מערב, כך שזהו נתיב הגישה החשוב ביותר בכלי רכב מהחלקים הרחוקים יותר של המדינה, כמו גם מכיוון אוסטריה. למושב המחוז ניתן להגיע הכי קל מכיוון סומבטהיי דרך כביש מהיר 86, וממחוז זאלה דרך כביש מהיר 76, אם כי הכביש המהיר האחרון אינו נוגע ביישוב ישירות: הוא מסתיים לפני נאדאשד ומתמזג לכביש 86.
נקודת העצירה המשותפת לכל קווי הרכבת ליישוב היא תחנת הרכבת קרמנד, אשר ממוקמת בחלק הצפון-מזרחי של מרכז העיר.
היסטוריה > מקור שמו

תעודה מ-1238 מזכירה את ה-Villa Curmend terra regis הקדום ביותר, כלומר הכפר קוּרמנד, שהיה אז אחוזה מלכותית. ניתן לגזור את שמו מהמילה הטורקית Kärmän - טירה או מעבר מים מבוצר.
היסטוריה > ימי הביניים

לאחר הפלישת המונגולית לממלכת הונגריה, בלה הרביעי, מלך הונגריה העניק הרשאת עיר ליישוב שהמצטמצם – שהטירה שלו (Arx Körmend) והכנסייה שלו כבר הוזכרו אז – בצ'רטר שהוצא ב-28 באוקטובר 1244. הצ'ארטר אושר על ידי אישטוואן החמישי, מלך הונגריה ב-1270 וקארוי רוברט, מלך הונגריה ב-1328 אישר שוב את הצ'ארטר ואת הפטור ממכס ביחד עם זכות לבחירות שופטים ולגבי זכויות ירושה. בשנת 1345 אישר לאיוש הראשון, מלך הונגריה את מעמדם של אזרחי העיר כפטורים ממכס. 12 שנים מאוחר יותר, מקור כתוב הזכיר את העיר כ"civitas", כלומר עיר מלוכה, אז היו בה שופט ומועצת אזרחים מושבעים. הנוף העירוני של ימי הביניים הוגדר בעיקר על ידי מבני הכנסייה הנמצאים בשטחה. כנסיית סנט מרטין נבנתה על ידי התושבים המקומיים המקוריים, בעוד שכנסיית סנט אליזבת עמדה ברובע ההוספים, המתיישבים הגרמנים. מנזר מרי הקדושה של המסדר האוגוסטיני היה אחד המבנים המובהקים של קרמנד במשך מאות שנים. בימי הביניים פעל כבר בקרמנד גם בית ספר קהילתי.
העיר חדלה להיות אחוזה מלכותית בתקופת שלטונו של מלך הונגריה ז'יגמונד, זיגיסמונד, קיסר האימפריה הרומית הקדושה. באותה תקופה זה היה רכושו של יאנוש אלרבך, ובשנת 1412 ביקש פטר סצ'י לכלול את העיר באופידיום, כלומר כעיר השוק.
היסטוריה > אחרי קרב מוהאץ'

בשנת 1548, קרמנד הגיע לרשותו של אנדראש טרנוצי, אך בני הזוג Erdődy קנו אותו בחזרה בשנת 1565, והוא נשאר שלהם במשך זמן רב. במאה ה-16, הנוף העירוני של קורמנד עבר שינוי יסודי, ששיקף את המצב שהשתנה. העיר הייתה מוקפת ביצורים ותעלות. בפינה הצפון מזרחית של היישוב חוזקה הטירה שבנו בני הזוג אלרבך במאה הקודמת, במעוזים, חומה ושער.
לאחר הפשרה האוסטרו-הונגרית של 1867, העיר איבדה את מעמדה כעיר ב-1871, אך שמרה על תפקידה המוביל באזור ונשארה המרכז המנהלי של המחוז. באותה תקופה היא הייתה יישוב עם מסחר משמעותי, אך הפיתוח התעשייתי שלה פיגר מאחור.
היסטוריה > המאה ה-20

נבנו ביישוב מפעלים קטנים לעיבוד תוצרת חקלאית. בקרמנד פעלו גם מסור קיטור, טחנת קיטור, בית חרושת לחומץ, מפעל לעיבוד בשר, מפעל לבנים, מפעל מכונות כלכליות ומפעל מלט. החישמול של העיר החל ב-1911.
שמות זרים

שמה של העיר הוא קירמנט בגרמנית, קרמנדין בסלובנית וקרמדן בוונדית. יש לו שני שמות בקרואטית. הקרואטים של סנטפטרפלבה קראו לו קרמיאן, הקרואטים של Hrvatlövő כינו אותו קירמיד.
גלריה

ככר סבדשאג המחודש עם פסל מריה אימקולטה
הצד המזרחי של ככר סבדשאג המחודש (2012)
מגדל הפעמון
דרך טחנת הקמח
אתרים בעלי חשיבות

טירת קרמנד (מצודת באתיאן–שטראטמן)
הכנסייה הרומית קתולית, גותית מאוחרת, על יסודות המאה ה-16
בית קצין העיר
פסל מריה אימקולטה
בית הייסיג
הכנסייה הקלוויניסטית
הכנסייה הפרוטסטנטית
אנדרטה לזכר קורבנות מלחמת העולם
בית הספר היסודי ברחוב קולצ'אי
ילידי המקום

אדה גבר (1840 – 1891) היה הפרופסור הראשון באוניברסיטה בהונגריה ממוצא יהודי.
יעקב פרים (1852 – 1919) היה מורה, מורה לחינוך מיוחד יהודי-הונגרי.
בן-ציון קאודרס (1907 – 1974) היה משפטן יהודי-הונגרי, ממנהיגי יהדות הונגריה ופעיל פוליטי ביישוב.
אימרה גרגה (במקור גרינבאום 1877–1933), כירורג יהודי-הונגרי מומר, רופא ראשי, ממציא.
דפי קרמנד

חדשות מהיומון Vas Népe בקרמנד
קבוצת הבובות קרמנד בוביטה
משפחת קורמנדי קולפינג
Hegyaljai Deer Inn
להקת כלי נשיפה קרמנד
9900.hu – חדשות מקרמנד וסביבתה
קבוצת הכדורסל Egis Körmend
מוזיאון ד"ר לאסלו בתיאן-שטראטמן